b"\n_START_ARTICLE_\nLa Salle Horta\n_START_SECTION_\nHist\xc3\xb2ria\n_START_PARAGRAPH_\nEls anys de la Guerra Civil l\xe2\x80\x99activitat queda interrompuda, quedant fins i tot, un germ\xc3\xa0 mort. El 1961 el Germ\xc3\xa0 Saturnino Salor, amb la col\xc2\xb7laboraci\xc3\xb3 d'un grup d\xe2\x80\x99antics alumnes, proposen a La Salle l\xe2\x80\x99adquisici\xc3\xb3 d\xe2\x80\x99un nou empla\xc3\xa7ament situat al carrer Hedilla n\xc3\xbamero 67, al districte de la ciutat de Barcelona d\xe2\x80\x99Horta-Guinard\xc3\xb3, on es troba actualment. L\xe2\x80\x99any 1963 s\xe2\x80\x99inicia el curs escolar amb el nivells d\xe2\x80\x99ingr\xc3\xa9s i de primer i segon curs de batxillerat._NEWLINE_El 2001, davant la necessitat de tenir un parvulari, i en no disposar de l\xe2\x80\x99espai per a aquestes aules, es lloguen uns locals a la pla\xc3\xa7a Karl Marx, on les Germanes Hospital\xc3\xa0ries de la Santa Creu havien tingut una escola. L\xe2\x80\x99any 2012, celebra el seu centenari, on hi participaren entre d\xe2\x80\x99altres l\xe2\x80\x99Arquebisbe de Barcelona, Llu\xc3\xads Mart\xc3\xadnez i Sistach, i la Consellera d\xe2\x80\x99Educaci\xc3\xb3 de la Generalitat de Catalunya, Irene Rigau. El 2012 tamb\xc3\xa9 va complir 50 anys d'activitat esportiva a l'escola."